Source: http://politeia.org.ro/stiri-revista-presei/revista-presei-12-mai-justitia-sub-presiune-penalii-pe-cai-mari/46432/
Timestamp: 2018-02-21 21:03:13+00:00
Document Index: 32247422

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

Revista Presei – 12 mai. Justitia, sub presiune. Penalii, pe cai mari | PoliteiaWorld
Home » Stiri / Revista Presei	» Revista Presei – 12 mai. Justitia, sub presiune. Penalii, pe cai mari
12/05/2016 Autor Cetatean Categorii: Stiri / Revista Presei
Hristos a inviat! Astazi este joi, 12 mai. Instabilitatea atmosferică se va accentua treptat, după orele amiezii şi se va manifesta prin înnorări, averse, frecvente descărcări electrice, intensificări de scurtă durată ale vântului şi izolat căderi de grindină, la început în vestul şi sudul ţării, iar seara şi noaptea şi în rest, informează ANM. Cantităţile de apă vor depăşi local 15…20 l/mp şi izolat 30 l/mp. Temperaturile maxime se vor încadra între 17 şi 25 de grade, cu cele mai ridicate valori în regiunile nordice, iar cele minime vor fi cuprinse între 7 şi 15 grade. Temperaturile maxime, mai ridicate decât cele din ziua precedentă, vor fi cuprinse între 18 şi 25 de grade, iar cele minime se vor încadra între 4 şi 14 grade. Bucuresti: cerul va avea înnorări temporare şi, mai ales seara şi noaptea, vor fi averse moderate cantitativ, descărcări electrice şi intensificări de scurtă durată ale vântului. Temperatura maximă va fi de 21…22 de grade, iar cea minimă se va situa în jurul valorii de 13 grade.
Dosarul Rompetrol. DIICOT ii acuza pe Isarescu, Nastase si alti inalti demnitari ca au facut jocurile grupului infractional al lui Patriciu. Plus: Guvernul a apelat la SIE pentru a gasi o banca potrivita. Ordonanta finala pentru inceperea urmaririi penale in dosarul Rompetrol pune in discutie rolul jucat de Guvernul Mugur Isarescu in privatizarea companiei Petromidia, procurorii DIICOT afirmand, intr-un document obtinut de HotNews.ro, ca “Guvernul Romaniei si Fondul Proprietatii Statului, in loc sa actioneze in interesul statului roman, in conformitate cu obligatiile constitutionale si legale, au actionat exclusiv in interesul lui Patriciu Dan Costache”. Procurorii cerceteaza doua aspecte ale complexului dosar Rompetrol: privatizarea si stergerea datoriilor catre stat. Procurorii cerceteaza doua aspecte ale complexului dosar Rompetrol: privatizarea si stergerea datoriilor catre stat.In document sunt relatate detaliile multitudinea de firme romanesti si internationale, dintre care unele offshore, implicate in acest scandal din anii 2000, in care mai aflam ca Ministerul Finantelor a apelat anterior anului 2003 la ajutorul SIE pentru a identifica “mari banci de investitii sau institutii financiare internationale, interesate sa achizitioneze creantele bugetare al SC ROMPETROL RAFINARE SA” sau ca doi ministri din Cabinetul Nastase i-ar fi prezentat Rodicai Stanoiu o nota de fundamentare diferita fata de cea care a fost inclusa in final intr-o ordonanta de urgenta.Procurorii detaliaza modul in care Petromidia a ajuns in posesia firmelor controlate de Dinu Patriciu, la sfarsitul anilor 1990.Astfel, potrivit ordonantei citate, “grupul infractional organizat” de Dinu Patriciu, Sorin Marin, George Philip Sthephenson si Collin Hart Richard a fost interesat inca din anul 1996 de obtinerea controlului asupra Rafinariei Petromidia SA, sens in care, la nivelul acestui an, “au achizitionat caietul de sarcini prin firma Petromidia Incorporated din SUA, reprezentata de Rosca Sorin Stanescu, care a si fost desemnata castigatoare de catre Comisia de Negociere din cadrul Fondului Proprietatii de Stat”. Integral pe Hotnews
CCR a respins şi a doua sesizare a lui Liviu Avram. Zegrean: „Avram nu este candidat“. Avram: Asta era problema? N-au vrut să judece şi au găsit un pretext. Curtea Constituţională (CCR) a respins azi şi a doua sesizare a jurnalistului Liviu Avram pe articolul din Legea alegerilor locale care prevede alegerea primarilor într-un singur tur. Însă nici de această dată judecătorii CCR n-au judecat pe fond, invoâcnd faptul că Liviu Avram nu avera calitate de candidat. Jurnalistul a ripostat, spunând că în momentul în care a ridicat sesizarea era candidat, chiar dacă doar din punct de vedere formal. Preşedintele CCR, Augustin Zegrean, la finalul şedinţei: ”Solicitarea lui Liviu Avram a fost declarată inadmisibilă pentru că el nu are calitatea de candidat”. Liviu Avram i-a răspuns pe Faceboook: „Asta era problema? La momentul sesizării CCR eram candidat, părerea mea e că sesizarea era validă şi trebuiau s-o judece pe fond. Curtea de Apel mi-a reţinut calitatea de candidat, deşi Guvernul o contestase, şi a admis sesizarea CCR. Dar e doar părerea mea de nespecialist. Mai degrabă înclin să cred că n-au vrut să judece şi au găsit un pretext ca să n-o facă. Prin urmare, rămâne să intre în joc candidaţii ăia adevăraţi, pe care îi cere Curtea Constituţională, dacă asta era problema. Să vedem ce iese. Integral pe Adevarul
DOCUMENTE OFICIALE. Patru mari spitale din Bucureşti au fost dezinfectate cu apă. Soluţiile, diluate de 2.500 de ori. Cele 14 probe de produse Hexi Pharma ale căror analize au fost prezentate astăzi de Guvern au fost luate din patru spitale bucureştene. Este vorba despre dezinfectanţi folosiţi în Spitalul Floreasca, în Spitalul Universitar, Institutului “C.I. Parhon” şi Institutul “Marius Nasta”. Iar proba de dezinfectant diluată de 2.500 de ori provine de la Universitar. Analizele făcute în laboratorul ICECHIM produsului Hexio-Skin arată o concentraţie mai mică de 0,01% a substanţei propanol. Conform etichetei, concentraţia trebuia să fie de 25%! Proba din substanţa cu care chirurgii se spală pe mâini înainte să intre în operaţie a fost luată din Spitalul Universitar. Victor Strâmbu, secretarul de stat în Ministerul Sănătăţii, spune că pericolul pentru pacienţi nu este chiar atât de mare, deoarece chirurgii ar trebui să poarte două perechi de mănuşi. Integral pe Digi24
Scandalul dezinfectantilor: Guvernul nu intentioneaza sa verifice de ce au iesit doar 4,25% probe neconforme, in urma controalelor din spitale, chiar daca toate produsele Hexi Pharma analizate de ICECHIM s-au dovedit a fi diluate. Toate probele de dezinfectanti efectuate pe 14 produse de la Hexi Pharma, la Institutul Icechim, au fost neconforme, adica erau diluate si de zece ori, a anuntat miercuri secretarul de stat Victor Strambu, secretar de stat in ministerul Sanatatii. Tot acesta a anuntat ca, avand in vedere aceste rezultate, s-a decis retragerea “imediata” a tuturor produselor Hexi Pharma. In aceste conditii, cum poate fi explicat faptul ca doar 4,25% din peste 3.500 de testele de sanitatie din spitale, cu dezinfectantii Hexi Pharma, au fost neconforme? Care ar fi procentul, daca s-ar face acum noi teste de sanitatie, insa unele facute “ca la carte”, prin controale incrucisate? Probabil nu vom afla, deoarece Guvernul nu vede sensul unor noi teste de sanitatie pe produsele Hexi Pharma. Vor fi unele controale incrucisate prin spitale, insa vor fi testate alte produse, in conditiile in care cele de la Hexi Pharma sunt retrase. “Pentru aceste substante este clar, nu are sens sa le mai utilizam, de ce sa vedem”, a raspuns purtatorul de cuvant al Guvernului, intrebat de jurnalisti daca “vom vedea” in sunt valide testele facute in spitale pe Hexi Pharma? “Orice alta apropiere intre ce s-a intamplat si ce se intampla, nu cred ca are rost sa o mai discutam in acest moment si nici sa discutam prea mult in legatura cu fostele teste”, a mai spus Dan Suciu, miecuri, cu ocazia prezentarii rezultatelor testelor de concentratie efectuate la ICECHIM. Precizam ca la institutul ICECHIM au fost analizate probe din spitalele care se afla in procentul de 4,25% cazuri in care produsele de dezinfectare nu au fost eficiente. Integral pe Hotnews
Arta compromisului la Cioloș. Îngrămădit într-o corăbioară de hârtie, cu vâslele rupte și catargul prăbușit, Guvernul Cioloș se îndreaptă vertiginos spre Cascada Niagara. De pe mal, partidele, trompetele media și mafioții de toate soiurile și culorile aplaudă frenetic. Gata și cu ăștia, am reușit! Tehnocrația e compromisă, vine iar rândul nostru! În cele șase luni rămase până la finele mandatului, singurele lucruri pe care le poate face premierul sunt să împiedice, în măsura posibilului, o restaurație în justiție, să gestioneze bombele de pe scena publică – ultima la rând, cea „bacteriologică“, cum o numea un mare cotidian german – și să asigure corectitudinea celor două rânduri de alegeri. În rest, lupta cu mafia – din sănătate, din administrație, educație și achiziții – și reforme instituționale sunt basme. E vrăjeală. Nimic spectaculos nu se va întâmpla, asta nu pentru că Cioloș nu ar vrea și nu ar fi de bună-credință, ci pentru că are în față zidul din Games of Thrones păzit de armata întregului Sistem. Dincolo însă de această realitate, Cioloș a făcut, la rândul lui, o serie de greșeli care i-au fost fatale. În loc să guverneze din primul moment cu mandatul pe masă, în forță, într-o transparență totală, cu fața la publicul care îl adusese în fond la putere, a adoptat comportamentul unui politician. A crezut că asigură supraviețuirea cabinetului făcând compromisuri cu partidele. A căzut la pace, închipuindu-și naiv că va avea susținere politică pentru mai știu eu ce proiecte de reformă. Scopul trebuia să fie însă tocmai guvernarea în răspărul clasei politice și răscolirea mușuroaielor: nu vă convine ce fac, vreți să vă protejați în continuare corupții și sistemul de complicități, am plecat, ies public și spun de ce. Cioloș nu a avut însă curajul și determinarea să lupte fățiș, să taie în carne vie, deși a avut opinia publică alături. Integral pe Romania Libera
Clanul Voiculescu aşteaptă decizia în dosarul „Şantaj la Antene”. Curtea de Apel Bucureşti se pronunţă azi în dosarul „Şantaj la Antene, după ce la ultimul termen de judecată, din data de 13 aprilie, procurorii au cerut pedepse cu executare pentru toţi inculpaţii dosar, făcând referire la dosarul de şantaj în care a fost condamnat patronul OTV Dan Diaconescu. Dan Voiculescu şi fiica sa, Camelia, fostul director al Antena Group, Sorin Alexandrescu şi alţi doi inculpaţi sunt judecaţi pentru şantaj, după ce l-au „strâns cu uşa” pe administratorul RDS&RCS Ioan Bendei, pentru ca acesta să semneze un contract cu termenii şi condiţiile dictate de ei. Procurorul a solicitat pedepse pe măsura sumelor de bani care au făcut obiectul şantajului, în condiţiile în care Dan Diaconescu a primit 5 ani de închisoare pentru câteva zeci de mii de euro obţinuţi prin această infracţiune. Potrivit anchetatorilor, în perioada 16 aprilie – 21 mai 2013, în calitate de director general al SC Antena TV Group SA, Sorin Alexandrescu a exercitat, în mod repetat şi gradual, acte de constrângere asupra administratorului RCS&RDS Ioan Bendei, ameninţându-l cu darea în vileag a unor presupuse fapte de corupţie, astfel încât să îl determine să urmeze conduita impusă de inculpat. „Semnarea contractului în condiţiile impuse de inculpat, respectiv la o valoare 6.480.000 euro/an, pe o durată de cinci ani, ar fi garantat stingerea litigiilor existente pe rolul instanţelor, oprirea campaniei media împotriva RCS&RDS pe care o reprezenta partea vătămată şi a persoanelor din conducerea RCS&RDS”, arată anchetatorii. Integral pe EVZ
Asta voia sa il scape pe Voiculescu! Judecător, condamnat la închisoare. Cât va sta după gratii. Judecătorul Stan Mustaţă, acuzat că a primit mită pentru a da soluţii favorabile în dosare pe care le judeca, a fost condamnat definitiv, miercuri, la opt ani şi şase luni de închisoare de magistraţii instanţei supreme. “Desfiinţează în parte sentinţa penală atacată şi, în fond, rejudecând:aplică inculpatului pedeapsa de 5 ani închisoare la care adaugă sporul de 3 ani şi 6 luni închisoare reprezentând o treime din totalul celorlalte pedepse stabilite, în final inculpatul Mustaţă Stan urmând să execute pedeapsa de 8 ani şi 6 luni închisoare, în regim de detenţie”, aceasta a fost decizia judecătorilor de la Înalta Curte de Casaţie şi Justiţie, luată în cazul fostului lor coleg, magistrat la Curtea de Apel din Capitală. În cazul Marianei Curea, complicea magistratului, a fost dispusă o pedeapsă de patru ani şi trei luni de închisoare. Magistraţii au dispus condamnarea Marianei Curea la patru ani şi trei luni, a lui Ion Boraciu la şase ani şi şase luni, a lui Florian Alexandru la cinci ani şi patru luni şi a lui Ciprian Moraru la un an şi patru luni, toate în cu executare. Integral pe Gandul
Gabriel Oprea, trimis in judecata in dosarul masinii de lux. Fostul ministru de Interne Gabriel Oprea a fost trimis in judecata, miercuri, in dosarul in care este acuzat de DNA ca a ordonat achizitionarea unei masini de lux din banii de misiuni ai serviciului secret din cadrul MAI. DNA a inceput urmarirea penala pentru abuz in serviciu impotriva lui Oprea in acest dosar la inceputul lunii martie, iar acum a fost trimis spre judecare Inaltei Curti de Casatie si Justitie, potrivit unui comunicat al Directiei. In rechizitoriul intocmit de procurori se arata ca, pe data de 13 iulie 2015, Gabriel Oprea, in calitate de ministru de Interne si ordonator de credite, a dispus suplimentarea cu suma de 410.000 de lei a fondurilor pentru cheltuieli operative ale Departamentului de Informatii si Protectie Interna (DIPI) din cadrul MAI. In aceeasi zi, spun anchetatorii, Oprea “a aprobat achizitia unui autoturism Audi A8, in scopul declarat al asigurarii protectiei demnitarilor”. In tot acest demers, fostul vicepremier a fost sustinut de chestorul principal Gheorghe Nicolae si comisarul sef Gabriel-Nicolae Pavel. “Acest lucru s-a realizat cu incalcarea prevederilor legale care limiteaza achizitionarea autovehiculelor din fondurile operative ale Ministerului Afacerilor Interne, strict la situatii legate de folosirea lor in activitati de urmarire penala a infractiunilor de coruptie”, sustin procurorii DNA. Integral pe Ziare.com
Kovesi se simte inconjurata de dusmani: Se incearca intimidarea judecatorilor. Lucram pe avarie! – Interviu video. Incercarile repetate de a modifica legislatia anticoruptie pot fi considerate o forma de intimidare a sistemului judiciar. Procurorul sef DNA, Laura Codruta Kovesi, spune ca a vazut judecatori care au in instrumentare dosare DNA sau care s-au pronuntat in dosare DNA si asupra carora s-au facut presiuni, atacuri, s-au incercat forme de intimidare sau au fost reclamati la Inspectia Judiciara. “Sistemul de justitie in integralitatea lui e sub presiune”.Intr-un interviu acordat Ziare.com, dna Kovesi a explicat ca DNA are nevoie de cel putin inca 80 de politisti pentru a compensa pierderea suportului SRI in efectuarea masurilor de supraveghere in dosarele penale:”Va trebui sa pregatim un compartiment de politisti care sa fe pregatiti tehnic sa realizeze masurile de supraveghere. Lucram pe avarie in privinta punerii in aplicare a masurilor de supraveghere tehnica”. Procurorul sef al DNA ne-a vorbit despre pedepsele cu suspendare care se pronunta in dosarele anticoruptie, despre achitarile din ultima vreme, dar si despre investigatia “Black Cube”: “Sunt vehiculate chestiuni neadevarate, fiecare cand vrea sa arunce pe piata ceva foloseste acest dosar”. Laura Codruta Kovesi spune ca DNA nu va slabi ritmul in campania electorala: “Nu avem de ce sa ne oprim (…) in dreapta am dusmani, in stanga am dusmani, in spate am dusmani, nu am ce face decat sa merg inainte”. Integral pe Ziare.com
Dosarul Rompetrol. Cu milioanele din afacerea Petromidia, Phil Stephenson, principalul partener al lui Patriciu, şi-a cumpărat o insulă în Caraibe: o noapte de cazare este 10.000 de dolari. Phil Stephenson închiriază pe insula lui camere la peste 1.600 $/noapte: „Îmi plac navigatul, cititul, gastronomia şi vinul, de cele mai multe ori în acelaşi timp“. Phil Stephenson, texanul de 51 de ani, este, alături de Dinu Patriciu, artizanul privatizării Rompetrol, unul dintre cele mai grele dosare din economia românească în care capetele de acuzare variază de la săvârşirea infracţiunilor de constituire a unui grup infracţional organizat, abuz în serviciu, înşelăciune, complicitate la înşelăciune, delapidare, până la evaziune fiscală, spălare de bani, manipularea pieţei de capital prin tranzacţii sau ordine de tranzacţionare. Dosarul Rompetrol II a fost pus pe tapet la începutul acestei săptămâni de către procurorii DIICOT, acesta fiind disjuns dintr-o cauză trimisă în judecată în 2006. Istoria Rompetrol a fost scrisă de doi oameni cheie: Dinu Patriciu, unul dintre cei mai cunoscuţi oameni de afaceri români, decedat în vara anului 2014 într-un spital londonez, şi texanul Phil Stephenson, care, potrivit informaţiilor disponibile, în 2010, alături de un partener de afaceri, a decis să cumpere o insulă din Caraibe, Petit St. Vincent, pe care a dezvoltat un resort de lux. După exitul din Rompetrol, în 2009, atunci când grupul a fost preluat în totalitate de kazahii de la KazMunayGas, Phil Stephenson şi-a deschis un restaurant, Phil’s Barbecue, în Houston, oraşul natal, îndeplinindu-şi astfel un vis din tinereţe. Integral pe ZF.ro
25 Raspunsuri la Revista Presei – 12 mai. Justitia, sub presiune. Penalii, pe cai mari
Diana12/05/2016 at 08:14
Imi amintesc cum sustineam CCR prin 2012 si acum vad ca doar pensioaiele imense conteaza, chiar si pentru “onorabilii” judecatori. Incalificabil refuzul in zeflemea la sesizarea lui Liviu Avram.
Cetatean12/05/2016 at 08:32
Cu pensiile, nu e chiar asa. Judecatorii CCR au si eu dreptul la pensie in contravaloare din X% din media veniturilor, precum judecatorii ordinari, numai ca legislatorul nu a mentionat explicit acest lucru. Insa ei sunt tot judecatori, au acest statut constitutional si nu li se poate refuza ceea ce judecatorilor ordinari li se acorda. Normal era ca Parelamentul sa reglementeze chestiunea, nu sa o lase in aer si sa se rezolve pe calea unei contestatii judecate tot de CCR (ca altfel nu se putea).
Ceea ce eu cred insa ca s-ar putea face ar fi sa fie pusi judecatorii CCR sa opteze (nu stiu daca e asa situatia acum, insa cred ca nu): elegi pensia de magistrat ordinar, sau pensia de judecator CCR (daca el se pensioneze imediat dupa ce iese din activitate). Sigur ca toti vor alege pensia de judecator CCR (daca se pensioneaza), insa e bine ca cele doua sa nu fie cumulate.
Cat despre a doua sesizare a lui Avram, cred ca alta e problema de fapt:
http://www.stiripesurse.ro/document-eroarea-judecatorului-care-a-schimbat-cursul-alegerilor-locale-din-2016_994390.html
Sigur, asta pe langa eschiva cum ca Liviu Avram nu are calitatea procesuala. Ba avea!
Diana12/05/2016 at 09:00
Salut, City 🙂
Cand am scris “pensioaie” m-am gandit la o remarca a Ondinei Ghergut: “Judecătorii CCR si-au acordat SINGURI pensie specială de 80% din venitul pe ultima lună, la solicitarea Monei Pivniceru. Ca principiu, NU erau în conflict de interese când si-au judecat vechimea și si-au stabilit cuantumul pensiilor?”
De ce naiba nu au spus care e adevarata problema cu sesizarea? Ar trebui ca toti sa avem acces la justitie, nu-i asa, dar vad ca se face tot posibilul ca acesul sa fie impiedicat nu doar baneste (stii si tu cat costa asistenta juridica…) dar si prin exprimari din astea voit fumegoase, de parca ar fi oracolul din Delphi, nu judecatori.
zigzag12/05/2016 at 09:07
Doar o insula si a cumparat ala din banii prostilor ? :))
zigzag12/05/2016 at 09:23
V-am zis si saptamana trecuta – stati sa vedeti situatia din sectiile de pediatrie ! E hot :))
Vad ca pe substantele dezinfectante diluate se pune incet , incet linistea – condrea inchide fabrica , se retrag produsele si cam atat ( omul ramane cu banii in offshore iar politrucii care au “condus” Ro jubileaza pe la tv ) . Oare in Ro nu sunt avvocati care au auzit de procese colective ? Stiti .. la scandalul noxelor de la firma vw toata planeta s a pus sa dea in judecata compania germana pentru a cere daune .
La scandalul Hexi Pharma .. chiar asa ? Nu se pot constitui grupuri de pacienti , medici sa-i dea in judecata sa ia si pielea de pe jegul ala de condrea ?
Criminalii din parlamentul Ro au facut rapid o comisie si s au dus in Norvegia sa le dea lectii alora cum sa si schimbe legile .. pentru pacientii , medicii si cadrele medicale care au avut contact cu substantele lui condrea nu se constituie nicio comisie ? :)))
mar12/05/2016 at 09:33
Oare cei indrituiti sa afle ce se intampla nu stiau? Ciudata rau aceasta nestinta.
Inca ceva, aceasta rafuiala la vedere aduce prejudicii enorme tarii, oamenilor care mai muncesc pe aici. Deja suntem tratati in corespondenta de unii ca bananieri, nici unde in lume un scandal de o asa amploare nu se desfasoara la vedere. Sa ne raportam la Volkswagen, unde este o nenorocire.
In opinia mea asistam la ceva urat de tot, nu cred ca este departe momentul in care o sa apara si momentul de varf al actiunii.
zigzag12/05/2016 at 09:37
Buna , te gandesti ca acea companie franceza le-a tras presul de sub picioare escrocilor romani ( cu materialul clientului , adica stiau ce escrocherii se fac la hexi .. ?) 😀
mar12/05/2016 at 11:41
Nu, ma refer la cei care trebuiau sa vegheze la linistea si siguranta noastra – institutiile abilitate sa faca acest lucru.
Sanatatea unei natii cred ca este un domeniu strategic.
zigzag12/05/2016 at 11:58
noi am fost vanduti de mult ca natie ..
arrletty12/05/2016 at 10:01
Habar n-am cu ce ne spalam, dezinfectam inainte / dupa interventii. N-am stiu asa ceva niciodata (personal cu atentie marita doar la prezenta/absenta iodului, din motive independente de vointa mea). Din moment ce solutiile alea veneau cit se poate de oficial, nu prin contrabanda (cel putin nu la vedere !), nimeni nu-si punea intrebari despre eficacitate. Se pare ca institutia mea e dotata cu multi, multi, multi ingeri, ca n-au fost probleme gen infectii / suprainfectii
mar12/05/2016 at 09:26
urate si nesigure vremuri traim 🙁 Nu cred ca vom mai fi o tara normala, am ajuns in faza ~scapa cine poate~ din toate punctele de vedere.
In plus manipularea a ajuns la cote greu de suportat, daca te uiti la TV, juri ca vine / a venit apocalipsa. Cei din studiouri stiu tot, detin adevarul universal si sunt salvatorii natieie. Rezultatul, o erodare peste limita a increderii. Sincer, este de manual.
zigzag12/05/2016 at 10:08
http://www.gandul.info/dezvaluirea-care-detoneaza-bomba-pe-scena-politica-detalii-uluitoare-despre-intalnirea-secreta-din-biroul-lui-ponta-am-fost-sa-15311311.html
doamna e insistenta !
intamplator12/05/2016 at 10:11
Buma dimineata
De la “revolutie”se practica dezinformare,perdele de fum si tot ce doriti dvs din arsenalul “razboiului psihologic”
Si reusesc fiindca “romanul”inca nu vrea sa inteleaga
Vectorul principal cred ca e media/nimeni inca nu s a intrebat cum e posibil ca “ziaristi”unii din ei sa acumuleze averi demne de “moguli”
Toti stim cum traiesc”bugetarii”medii si din varf/toti,insa toleram
Incep sa cred ca ne place/daca astia ar disparea nu vom mai avea pe cine da vina si atunci trebuie sa facem noi ceva/cum nu prea stim ce sa facem….
depemures12/05/2016 at 10:30
este posibil ca presedintele ,comandantul fortelor armate romanesti sa nu fie prezent la ceremonia de “inaugurare ” a bazei de la Deveselu? Interesant.
Inca un eveniment : Curtea de Apel Bucuresti da astazi verdictul in dosarul de santaj la RCS-RDS.
Situatia din sanatate este extraordinar de grava. La fel educatia este aproape de colaps,cu toata gramada de academii cu ale lor batalioane de”doctori”. Se pare ca ministrul Curaj si-a indeplinit cu brio menirea. A ajuns la acelasi nivel cu petarda sindicala Pop Liviu.
Sare'n Ochi12/05/2016 at 10:44
A A12/05/2016 at 11:31
http://www.contributors.ro/cultura/interviu-lucian-boia-despre-cum-a-pierdut-comunismul-romanesc-partida-dar-au-castigat-o-comunistii/
miki12/05/2016 at 11:52
O carte de citit si pastrat.
mar12/05/2016 at 12:05
Se gandesc la ~sanatatea~ noastra – ”38 de ore pe saptamana, fara afectarea salarizarii aflate in plata. (…) Repartizarea timpului de munca in cadrul saptamanii va fi de 8 ore pe zi de luni pana joi si de 6 ore vinerea, cu doua zile repaus. In functie de specificul unitatii sau al muncii prestate se poate opta si pentru o varianta de repartizare inegala a timpului de munca, cu respectarea duratei normale a timpului de munca de 38 de ore pe saptamana. Modul concret de stabilire a programului de lucru inegal in cadrul saptamanii de lucru de 38 de ore, precum si in cadrul saptamanii de lucru comprimate va fi negociat prin contractul colectiv de munca la nivelul angajatorului sau, in absenta acestuia, va fi prevazut in regulamentul intern’, se arata in proiectul de act normativ.
http://www.hotnews.ro/stiri-politic-20991802-doi-senatori-liberali-propun-reducerea-numarului-ore-lucru-40-38-saptamanal-vineri-program-6-ore.htm
zigzag12/05/2016 at 12:09
– See more at: http://www.biziday.ro/2016/05/12/schimbarea-parlamentului-si-a-intregii-clase-politice-devine-o-urgenta-medicala/#sthash.RYArTamL.dpuf
cedric12/05/2016 at 12:46
de ce nu participa Iohannis la inaugurarea de la Deveselu?
Are o criza de sciatica la Bucuresti? Nu parea bolnav. Macar de ar da o motivare cat de cat plauzibila!
zigzag12/05/2016 at 12:50
” Operaţiile care fuseseră programate la Institutul „Marius Nasta” din Capitală au fost sistate pentru câteva zile din cauza problemei dezinfectanţilor, spun surse din spital. Decizii similare au fost luate în mai multe spitale din țară.” ( conf digi24 )
zigzag12/05/2016 at 12:53
http://www.digi24.ro/Stiri/Digi24/Actualitate/Stiri/EXCLUSIV+Olanda+are+nave+compatibile+cu+scutul+de+la+Deveselu
DanSu12/05/2016 at 15:04
Inteleg ca A3 va deveni R3 (de la Rahova) ?
http://www.digi24.ro/Stiri/Digi24/Actualitate/Justitie/Sentinta+in+dosarul+de+santaj+Antena+Group+Sorin+Alexandrescu+3+
A A12/05/2016 at 15:26
http://www.timesnewroman.ro/politic/scutul-isi-face-treaba-abia-pus-in-functiune-a-distrus-o-mare-amenintare-palatul-parlamentului
zigzag12/05/2016 at 15:34
Postare noua http://politeia.org.ro/editoriale/istoria-sub-ochii-nostri-deveselu/46449/
« Istoria sub ochii nostri: Deveselu
Nori negri asupra Romaniei »